| Pecyn Estyn Grand Theft Auto # 1: Llundain 1969 |
| --- |
| Clawr y gêm |
| Datblygwr | Rockstar Canada |
| Cyhoeddwr | Rockstar Games |
| Cyfarwyddwr | Greg Bick |
| Cynhyrchwyr | * Dan Houser
* Gary J. Foreman
* Lucien King
 |
| Dylunwyr | * Greg Bick
* Sergei Kuprejanov
* Blair Renaud
 |
| Rhaglenwyr | * Kevin Hoare
* Gary J. Foreman
 |
| Artistiaid | * Ray Larabie
* Adam Holbrough
* Pete Armstrong
 |
| Ysgrifennwr | Dan Houser |
| Cyfres | *Grand Theft Auto* |
| Llwyfan (au) | MS-DOS Microsoft Windows PlayStation |
| Rhyddhau | **MS-DOS**  **Microsoft Windows*** Gogledd America: 31 Mawrth 1999
* UE: 31 Mawrth 1999

**PlayStation*** Gogledd America: 30 Ebrill 1999
* UE: 30 Ebrill 1999
 |
| Genre | Antur |
| Modd | Chwaraewr sengl |

Pecyn ehangu ar gyfer gêm *Grand Theft Auto 1* yw ***Grand Theft Auto, London 1969*** sy'n cynnwys tasgau ychwanegol i'r chwarewr fel estyniad i'r gêm wreiddiol.

Llundain 1969
-------------

Mae *Pecyn Tasgau Estyn Grand Theft Auto #1: London 1969* neu *Grand Theft Auto: London 1969* yn becyn ar gyfer *Grand Theft Auto*. Datblygwyd y pecyn gan Rockstar Canada ac fe'i cyhoeddwyd gan Rockstar Games ar 31 Mawrth 1999 ar gyfer Microsoft Windows ac ar 30 Ebrill 1999 ar gyfer PlayStation. Enillodd y gêm gwobr BAFTA ar gyfer Adloniant Rhyngweithiol yn y categori Sain ym 1999.

Mae'r gêm yn cynnig 32 o dasgau newydd, yn ogystal â 30 o gerbydau newydd, syn perthyn i'r cyfnod, megis *Jugular E-Type* (sic). Mae'r gêm yn debyg iawn i'r *Grand Theft Auto* gwreiddiol oherwydd ei fod yn defnyddio'r un injan gêm ac yn cael ei chyflwyno yn yr un fformat o dasgau, adrannau a delweddu. Ar y PlayStation, mae angen y disg ar gyfer y gêm GTA gwreiddiol i chwarae *Llundain 1969*, ac ar y PC, mae angen copi o'r gwreiddiol hefyd er mwyn chwarae gyda modiau .

Fel mae'r enw yn awgrymu mae'r gêm wedi ei leoli yn Llundain ac mae iddi 4 pennod (neu lefel). Mae'r gêm bron yr un fath a'r gêm wreiddiol ac yn cynnwys elfennau tebyg megis y gallu i ddwyn a gwerthu ceir yn y dociau, llwgrwobrwyon yr heddlu, a garej lle gellir gosod bom mewn car er mwyn lladd gelynion. Y gwahaniaeth mwyaf yw pethau sydd yn benodol Seisnig megis siâp hetiau'r heddlu a gyrru ar ochr chwith y ffordd. Mae llwyddo ar dasg yn cael ei wobrwyo gan acen Cocni yn ddweud *"Nice on mi Beauty!"*. Os yw'r chwaraewr yn cael ei ddal gan yr heddlu bydd yr heddwas yn ddweud *"You're Nicked!"* yn hytrach na'r *"busted"* Americanaidd. Yn yr un modd yn hytrach na'r *"wasted"* gwreiddiol pan fo cymeriad yn marw mi fydd yn *"Brown Bread"*, sliciaith odli Cocni am wedi marw/*dead*.

Plot
----

Mae gan y gêm 4 lefel neu bennod:

* Pennod 1 - Boys will be Thieves
* Pennod 2 - Mods and Sods
* Pennod 3 - Chelsea Smile
* Pennod 4 - Dead Certainty

Un dasg sydd yn y bennod gyntaf, sef ddwyn sgwter ar gyfer Mam yr efeilliaid Albert ac Archie Crisp (wedi selio ar yr efeilliaid troseddol, go iawn, Ronnie a Reggie Kray). O lwyddo yn y dasg bydd y chwaraewr yn cael ei gyflwyno i Harold Cartwright, pennaeth gang y teulu Cartwright gan gychwyn ar gyfres o dasgau i drechu'r *Mods*. Roedd y *Mods* yn rhan o is-ddiwilliant Prydain yn y 1950au a'r 1960au, a oedd yn nodedig am yrru sgwteri modur ac am wisgo siwtiau wedi eu teilwra. Cafwyd nifer o frwydrau rhyngddynt a'r *Rockers* gyrwyr beiciau modur a oedd yn gwisgo'n wahanol ac yn mwynhau gwahanol fath o gerddoriaeth.

Wedi cyflawni holl dasgau *Mods and Sods* ac ennill £100,000 bydd y chwaraewr yn symud ymlaen i'r drydedd bennod *Chelsea Smile*. Yn y drydedd bennod mae'r chwaraewr yn gweithio i Fob Llundain sy'n cael ei reoli gan y brodyr Crisp ac yn gorfod cyflawni 11 tasg ac ennill £300,000 cyn symid ymlaen i'r bedwaredd bennod *Dead Certainty*. Yn y bedwaredd bennod, *Dead Certainty* mae'r chwaraewr yn ymladd yn erbyn y Mob ac, yn y pendraw, yn lladd y brodyr Crisp. Wedi lladd y brodyr ac wedi ennill £300,000 mae'r chwaraewr yn rheoli is-fyd troseddol Llundain ac mae'r gêm yn dod i ben.

Derbyniad beirniadol
--------------------

Cafodd *Grand Theft Auto: Llundain 1969* ei ryddhau i adolygiadau cymysg. Rhoddodd GameRankings, sy'n rhoi sgôr wedi ei normaleiddio yn ystadegol allan o 100, sgôr gyfartaledd o 75% yn seiliedig ar naw adolygiadau ar gyfer y fersiwn Microsoft Windows, tra bod fersiwn y PlayStation wedi sgorio 69% yn seiliedig ar un ar ddeg o adolygiadau.

Yn gyffredinol cafodd yr ehangiad ei feirniadu am wella dim bron ar y gwreiddiol. Yn ôl Jeff Gerstmann o GameSpot roedd y gêm yn "barhau i lwyddo i fod yn weddol hwylus" ond yn dod i'r casgliad ei fod "mewn gwirionedd dim yn dal cannwyll i *GTA* gwreiddiol dros dair dinas".

Yr un peth a chafodd beirniadaeth dda oedd y trac sain ar y rhaglenni radio oedd yn cyd-fynd a'r gêm, gyda beirniaid yn cytuno ei fod yn creu naws Llundain diwedd y 1960au

Cyfeiriadau
-----------

1. ↑  "Interactive | Sound in 1999". *British Academy Film Awards*. British Academy of Film and Television Arts. Cyrchwyd 30 October 2016.
2. ↑  GTA Wikia *Grand Theft Auto: London 1969 Main Theme* adalwyd 05/06/2018
3. ↑  BBC Mods & Rockers "When two tribes go to war"; adalwyd 05/06/2018
4. ↑  "Grand Theft Auto Mission Pack #1: London 1969 for PlayStation". GameRankings. Archifwyd o'r gwreiddiol ar 2009-03-26. Cyrchwyd 10 Tachwedd 2016.

| * v
* t
* e
Cyfres *Grand Theft Auto* |
| --- |
| Gemau | 

|  |
| --- |
| 
* *Grand Theft Auto*
	+ *Llundain 1969*
	+ *Llundain 1961*
* *Grand Theft Auto 2*
* *Grand Theft Auto III*
* *Vice City*
* *San Andreas*
* *Grand Theft Auto IV*
	+ *The Lost and Damned*
	+ *The Ballad of Gay Tony*
* *Grand Theft Auto V*
	+ *Arlein*
* *Advance*
* *Liberty City Stories*
* *Vice City Stories*
* *Chinatown Wars*

 |

 |
| Cymeriadau | 

|  |  |
| --- | --- |
| Unigolion | 
* 8-Ball
* Niko Bellic
* Roman Bellic
* Big Smoke
* Catalina
* Toni Cipriani
* Ma Cipriani
* Claude
* King Courtney
* Karen Daniels
* Asuka Kasen
* Carl "CJ" Johnson
* Maria Latore
* Salvatore Leone
* Luis Fernando Lopez
* Donald Love
* Johnny Klebitz
* Trevor Philips
* Frank Tenpenny
* Tommy Vercetti

 |
| Rhestrau o gymeriadau | 
* *Grand Theft Auto III*
* *Vice City*
* *San Andreas*
* *Liberty City Stories*
* *Vice City Stories*
* *Grand Theft Auto V*

 |

 |
| Lleoliadau | 
* Liberty City
* Vice City
* San Andreas

 |